Mi tt-steqseγ ad inni: a yelli: tura atmaten-iw ad ten-iḥrez Ṛebbi aεwden i lḥaṛa-nni taqdimt u daγen bnan akw anida nniḍen. Xas akken feṛṛḥen yis-i mi a ṛuḥeγ, tteggen-iyi leqdaṛ am niteni am tilawin-nnsen, nek mazal kan a ttwaliγ lḥaṛa-nni taqdimt ansi d-fγeγ mi d-ddiγ d tislit mazal-iyi d taqṛurt. Ass-nni cfiγ yemma a tettru, baba yebγa ad ittru lamaεna ulamek, ur ttrun ara yergazen γef yessi-tsen… nek atan iban, bbwin-iyi-d ur zṛiγ sani.